stanford-oval/wikipedia huggingface dataset:
תימן במשחקים האולימפיים לנוער
ראו גם

תימן במשחקים האולימפיים
תימן במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
תלאסי

| --- | --- |

 נתונים כלליים
 מיקום המטה:  טביליסי 
 ענפי תעשייה:  תעשיית האנרגיה 
 עובדים:  2,100 
  
 www.telasi.ge/en
 
תֶלאסי (בגאורגית: თელასი) היא החברה המספקת חשמל לטביליסי בירת גאורגיה. בשנת 1998 הפרטה החברה, וחברת AES קורפוריישן האמריקאית קנתה את מניותיה. לאחר ההפרטה החלה החברה בתהליך של מודרניזציה של רשת החשמל בטביליסי. התהליך המודרניזציה תועד בסרט דוקומנטרי, "מסע החשמל" (Power Trip) ‏. בשנת 2003 מכרה AES את תלאסי לחברה הרוסית "אינטר RAO UES", חברת-בת משותפת של יונייטד אנרג'י סיסטם (RAO UES) ורוסאנרגואטום (РосЭнергоАтом). החברה הרוסית שילמה 26 מיליון דולר עבור תלאסי ומצד שני שילמה AES‏ 60 מיליון דולר לכיסוי חובותיה של תלאסי, כך שלמעשה שילמה AES ‏34 מיליון דולר כדי ל"הפטר" ממניות תלאסי. המכירה התרחשה פחות משנה לאחר שמנהל הכספים הראשי של החברה, ניקו לומינדזה, נרצח ונמצא מת בדירתו, ולאחר איומים רבים אחרים שקיבלה הנהלת AES-תלאסי. בסופו של דבר איבדה AES מעל ל-300 מיליות דולר בגין האפיזודה של תלאסי.
הערות שוליים

↑  ‏ "מסע החשמל", במסד הנתונים הקולנועיים IMDb (באנגלית)
שמיניית ווקאל

| --- | --- |

שמיניית ווקאל אחרי הופעה במרכז אמנויות מלון אלמא, זכרון יעקב
 תקופת הפעילות:  מ-1985
 www.vocaloctet.com
שמיניית ווקאל היא חלוצת שירת הא-קפלה המודרנית בישראל. השמינייה הוקמה בשנת 1985 על ידי רפי זליג לפי מודל הסווינגל סינגרס – ארבעה גברים וארבע נשים (שניים בכל קול: סופרן, אלט, טנור ובס).
רפרטואר

השמינייה שרה רפרטואר מרתק ומגוון, המורכב ברובו מעיבודים מקוריים שכתבו חברי השמינייה ומתפרש על סגנונות רבים – מוזיקה קלאסית, ג'אז, שירי נשמה, שירי עם, מוזיקה דתית, רוק, פופ, בלוז, סלסה, סמבה ועוד. לחלק מהקטעים מצורף טקסט הומוריסטי בעברית.
הופעות

השמינייה שיתפה פעולה עם מלחינים כגון סשה ארגוב ויוני רכטר, ועם כותבים כגון אהוד מנור ועלי מוהר.
ווקאל מרבה להופיע בישראל ומחוצה לה. בין השאר הופיעה עם התזמורת הפילהרמונית, התזמורת הקאמרית הישראלית וסימפונט רעננה. בשנים האחרונות השתתפה השמינייה בתוכנית הרדיו "אתנחתא", בתוכנית הטלוויזיה "אינטרמצו עם אריה ורדי", בסדרות הקונצרטים המוסברים של אסתרית בלצן, בסדרות הקונצרטים של גיל שוחט ובפסטיבל ישראל.
השמינייה הופיעה ברחבי הארץ עם אנסמבל הסלסה האירופאי NUEVA MANTECA ביצירה "רקוויאם לעולם", במסגרת הסדרה "ג'אז חם". השמינייה הופיעה בפסטיבל האנימציה אנימיקס בסינמטק תל אביב ובתוכנית משותפת עם אלון אולארצ'יק.  בימים אלה שוקדת השמינייה על הפקת אלבום משירי הביטלס ואלבום מהתוכנית "ניגון מהלב".
שירה בסרטים

ווקאל שרה דרך קבע את תפקידי המקהלה בדיבובים העבריים של סרטי וולט דיסני ודרימוורקס.
ההרכב > חברי ההרכב כיום

רונית כץ (סופרן ומנהלת השמינייה)
מיכל סנש-אלקן (סופרן)
יסמין גמליאל (אלט)
אורלי מזור-יובל (אלט)
רון גנג (טנור)
ארז טל (טנור ומנהל מוזיקלי)
עידן ששון (בריטון)
דורון דר (בס)
ההרכב > חברי ההרכב המקורי

רונית כץ (סופרן)
דבורי בורשטיין (סופרן)
יעל ארז (אלט)
ורדה זליג (אלט)
חירם אמיר (טנור)
ניק איוטו (טנור)
רפי זליג (בס)
ברק עודד(בס)
דיסקוגרפיה

ווקאל
ווקאל 2
שירי לוחמים
בראשית
טרינגל
ווקאל 2000
האוסף
מיסה קריולה
קלאסיקה ישראלית
רדיו בלהבלה
הערות שוליים

↑  שמיניית ווקאל - סיפורה של להקה | אלבומים, באתר www.8vocal.com
תלאסאוס

| תלאסאוס |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפיים
משפחה:: שחפיתיים
סוג:: תלאסאוס
שם מדעי
 Thalasseus ‏בויה, 1822

שחפיות צהובות מקור בקן בפיליפינים
תלאסאוס (שם מדעי: Thalasseus) הוא סוג של עופות ימיים ממשפחת השחפיתיים. בסוג זה 8 מינים.
שחפיות אלה מתאפיינות בציצתם הכהה שמאחורי ראשם ובמקורם השחור הארוך. הם חיים בכל העולם ונודדים ועפים מעל הימים והאוקיינוסים ותופסים דגים בעזרת מקורם ואוכלים אותו תוך כדי תעופה. חלק מהמינים מעופפים גם מעל אגמים ביבשות.
לעיתים הם מתקהלים באיים רחוקים במושבות גדולות וצפופות. האפרוחים ניזונים מדגים במושבה צפופה המגנה עליהם מטורפים.
מינים

שחפית גדולה (Thalasseus maximus)
שחפית צהובת מקור (Thalasseus bergii)
שחפית בנגלית (Thalasseus bengalensis)
Thalasseus bernsteini
Thalasseus albididorsalis
שחפית שחורת מקור (Thalasseus sandvicensis)
Thalasseus acuflavidus
שחפית הדורה (Thalasseus elegans)
שירות (כלכלה)

שוער בבית מלון הוא דוגמה לעובד הנותן שירות
ספר מעניק שירות של תספורת לילד
שירות הוא עסקה שבה לא עובר מוצר בין הצדדים לעסקה, אלא סחורה לא מוחשית. מפעלים העוסקים במתן שירות הם חלק ממגזר השירותים. עובדים העוסקים במתן שירות פועלים גם במגזר התעשייה ובמגזר החקלאות, המספקים סחורה מוחשית. אף השירות אינו מוחשי, יש בו תועלת למקבל השירות, הנהנה מהמשאבים, מהכישורים ומהניסיון של נותן השירות.
מאפיינים

קטגוריות של שירותים:
שירותים עסקיים: שירותים שהצרכן העיקרי שלהם הוא עסקים למיניהם, כגון ראיית חשבון.
שירותים אישיים: שירותים הניתנים לאדם מסוים, לסיפוק צרכיו האישיים, כגון תספורת, טיפול בילדים, בידור, כביסה ועוד.
שירותים ציבוריים: שירותים שמספקות מדינה ורשות מקומית לתושביהן. עם אלה נמנים המינהל הציבורי, המשטרה, הצבא, בתי המשפט, החינוך ועוד.
שירותים מסוימים נכללים ביותר מקטגוריה אחת. שירותים פיננסיים (בנקאות, ביטוח, מסחר בניירות ערך וכדומה) למשל, ניתנים לעסקים וגם לפרטים. המשטרה היא שירות ציבורי הניתן לכל התושבים והעסקים במדינה.
להבדיל ממוצר מוחשי, שניתן לייצרו למלאי ולמכור מאוחר יותר, שירות מיוצר ונצרך מיידית. כיוון שכך, שירות שלא נצרך במועד, אובד. דוגמה: מושב פנוי במטוס הוא שירות שלא נצרך, ואי אפשר יהיה לצרוך אותו במועד מאוחר יותר.
כל שירות הוא ייחודי מבחינת מאפייניו: המועד שבו הוא מסופק, המיקום שבו הוא מסופק ומאפיינים נוספים. דוגמה: הסעת אדם במונית מביתו לעבודה שונה מהסעתו מעבודתו לביתו – גם כאשר נותן השירות ומקבל השירות זהים, השירות ניתן במועדים שונים, בכיוון נסיעה שונה ולעיתים גם במסלול נסיעה שונה.
שירותים שונים, כגון תספורת ומלצרות, ניתנים בקשר ישיר בין נותן השירות למקבל השירות. אחרים, כגון צריכת שידורי רדיו ניתנים ללא קשר ישיר כזה. כאשר ספק שירותים מעסיק עובדים רבים המספקים את השירות, קיים קושי להבטיח רמת שירות אחידה, משום שזו תלויה גם בעובד במסוים המספק את השירות. בניסיון להבטיח רמת שירות נאותה, נותני שירות רבים מבקשים מלקוחותיהם משוב על איכות השירות שקיבלו. שירותים שונים, בעיקר בין עסקים, ניתנים תחת אמנת שירות (אנ'), הכוללת התחייבות לרמת שירות מסוימת. התפתחות המחשוב הביאה לכך ששירותים שונים ניתנים באמצעות מחשב ולא על ידי אדם.
התשלום בעד שירות ניתן ממקבל השירות לעסק הנותן את השירות. בשירותים מסוימים נהוג לתת תשלום נוסף, הקרוי תשר, לעובד המספק את השירות, כאות לשביעות רצון מטיב השירות שלו. שירות הניתן ללא תשלום הוא התנדבות.
כל שירות ניתן לתאר לפי שלל מאפיינים:
נותן השירות ומקבל השירות.
משאבים המושקעים במתן השירות (משרד, מחשוב, כלי עבודה וכדומה)
התועלת שצומחת למקבל השירות מקבלת שירות זה.
מקום אספקת השירות ומועד אספקת השירות.
משך ההמתנה לקבלת השירות ומשך מתן השירות. דוגמה: בבדיקה אצל רופא יש זמן המתנה מרגע ההגעה לקליניקה ועד שהרופא מתפנה לטיפול בנבדק, והזמן שבו מתצעת הבדיקה עצמה.
השפות שבהן ניתן השירות, כאשר זהו שירות המצריך תקשורת בין נותן השירות למקבל השירות.
תמחור השירות. שתי דרכים נפוצות הן תשלום לפי שעות העבודה המושקעות במתן השירות, או מחיר קבוע מראש בעד השירות המסופק, בלי קשר לזמן המושקע בכך. דוגמה: בהתקשרות עם עורך דין ניתן לקבוע תשלום לפי הזמן שיושקע במתן השירות, תשלום חודשי קבוע (ריטיינר) כאשר מדובר בשירות מתמשך, או תשלום חד-פעמי, למשל בגין טיפול בחוזה למכירת דירה.
רצף מוצר-שירות

מוצר הוא סחורה מוחשית ואילו שירות הוא סחורה לא מוחשית, אולם ההבחנה בין השניים אינה חדה, ומקובל לראות את מכלול המוצרים והשירותים כנמצאים על הרצף שבין מוצר טהור לשירות טהור. במסעדה, למשל, הסועד מקבל מוצר – המזון המוגש לו, אך גם מקבל מהמלצר שירות של הגשת האוכל, פינוי הצלחות בסיום מנה וכו'.
בשנים שבהן חוק מס מעסיקים צמצם את תחולתו של מס זה למגזר השירותים בלבד, התקיימו ויכוחים רבים בין עסקים שביקשו לסווג עצמם כתעשייה, ובין גובי המיסים, שראו עסקים אלה כשירותים.
ראו גם

SERVQUAL
שביעות רצון הלקוח
לקריאה נוספת

Matthew D. Johnson, Anders Gustafsson, Competing in a Service Economy: How to Create a Competitive Advantage Through Service Development and Innovation, Wiley, 2003
Robert Johnston, Michael Shulver, Nigel Slack, Graham Clark, Service Operations Management: Improving Service Delivery, Pearson, 2020
תוכנית מאוחסנת

תוכנית מאוחסנת הוא עיקרון במחשוב אשר לפיו פקודות תוכנה מאוחסנות בזיכרון האלקטרוני, שהוא אותו מקום שבו מאוחסנים הנתונים עליהם פועלת התוכנה. דבר זה חוסך יצירת שני מנגנונים שונים לטיפול במידע בנפרד ובפקודות בנפרד, כפי שהיה במחשבים שונים בהיסטוריה שלא פעלו על פי עיקרון זה. עיקרון זה מופיע באופן תאורטי כבר בשנת 1936 במכונת טיורינג האוניברסלית. ג'ון פון נוימן השתמש בעיקרון זה בפיתוח מחשב ה-EDVAC ב-1945. המודל כפי שהגדיר אותו פון נוימן משמש כמעט בכל המחשבים שנבנו מאז ועד היום ומוכר כארכיטקטורת פון נוימן.
שם בן ע"ב

ערך זה עוסק בשם של 72 מילים. אם התכוונתם לגימטריה של יהוה במילוי יודים, ראו .
טבלת שם בן עב מתוך קהלת יעקב למברג ה'תר"ל
על פי הקבלה היהודית שם בן ע"ב הוא אחד משמותיו של אלוהים, ובחלק מהמקורות אף מוגדר כשם המפורש. השם מורכב מ-72 (=ע"ב) יחידות בנות שלוש אותיות כל אחת, וכולל בסך הכל 216 אותיות. השם במלואו מוזכר לראשונה בספר הישר המיוחס לרבי עקיבא, - ספר שהיה ידוע בתקופת הגאונים. אך כבר בתקופת האמוראים מוזכר שם של ע"ב. לפי רש"י, חלקים מהשם הוזכרו כבר במשנה.
לשם ע"ב חשיבות רבה במסורת היהודית, והיא מייחסת לו ניסים רבים כמו קריעת ים סוף, החייאה והמתה של בני אדם ועוד.
מקור אותיות השם

השם מורכב מצירוף אותיות של שלושה פסוקים המופיעים בסיפור קריעת ים סוף בספר שמות, בכל אחד מהפסוקים יש 72 אותיות. הפסוקים נקראים בקיצור ויסע ויבא ויט.
וַיִּסַּע מַלְאַךְ הָאֱלֹהִים הַהֹלֵךְ לִפְנֵי מַחֲנֵה יִשְׂרָאֵל וַיֵּלֶךְ מֵאַחֲרֵיהֶם, וַיִּסַּע עַמּוּד הֶעָנָן מִפְּנֵיהֶם וַיַּעֲמֹד מֵאַחֲרֵיהֶם: וַיָּבֹא בֵּין מַחֲנֵה מִצְרַיִם וּבֵין מַחֲנֵה יִשְׂרָאֵל, וַיְהִי הֶעָנָן וְהַחֹשֶׁךְ וַיָּאֶר אֶת הַלָּיְלָה, וְלֹא קָרַב זֶה אֶל זֶה כָּל הַלָּיְלָה: וַיֵּט מֹשֶׁה אֶת יָדוֹ עַל הַיָּם, וַיּוֹלֶךְ יְהוָה אֶת הַיָּם בְּרוּחַ קָדִים עַזָּה כָּל הַלַּיְלָה, וַיָּשֶׂם אֶת הַיָּם לֶחָרָבָה, וַיִּבָּקְעוּ הַמָּיִם:
הדרך שבאמצעותה מוציאים את השם מהפסוקים היא; כתיבת אותיות הפסוק הראשון בלי רווחים בשורה אחת, כתיבת אותיות הפסוק השני בשורה שמתחתיו מהסוף להתחלה, ובשורה השלישית – כתיבת אותיות הפסוק השלישי כסדרו. צורת כתיבה זו נקראת בוסטרופידון, ובספרי הקבלה מכונה "יושר היפוך ויושר". התוצאה היא כעין נחש אותיות מתפתל של שלושת הפסוקים:
←ויסעמלאךהאלהיםההלךלפנימחנהישראלוילךמאחריהםויסעעמודהענןמפניהםויעמדמאחריהם

    הלילהלכהזלאהזברקאלוהלילהתאראיוךשחהוןנעהיהיולארשיהנחמןיבוםירצמהנחמןיבאביו→

←ויטמשהאתידועלהיםויולךיהוהאתהיםברוחקדיםעזהכלהלילהוישםאתהיםלחרבהויבקעוהמים
כאשר קוראים מלמעלה ללמטה את האותיות מקבלים בכל טור צירוף של שלוש אותיות שמהווה יחידה אחת של שם ע"ב. הצירוף הראשון הוא והו השני ילי השלישי סיט, וכן הלאה. מלבד הדרך הרגילה של "יושר היפוך ויושר", מובאות בספרות הקבלה אפשרות נוספת להוצאת 72 השמות משלושת הפסוקים. אפשרות זו נקראת כולו יושר - לקיחת האותיות מכל הפסוקים לפי הסדר. השם המתקבל הוא: ווו, ייי, סבט, וכן הלאה. בספר "חיי העולם הבא" של אברהם אבולעפיה מובאות עשר דרכים להוצאת שם ע"ב מפסוקי "ויסע ויבא ויט".
שימושים בשם על פי המסורת היהודית

על פי המסורת, בכח שם ע"ב נעשו ניסים רבים. ביניהם: קריעת ים סוף, הריגת המצרי על ידי משה כמסופר בספר שמות, החייאת בן האישה הצרפית על ידי אליהו, החייאת בן השונמית על ידי אלישע.
כוונות ותפילות על פי שם ע"ב

על פי כוונות האר"י והרש"ש, בקריאת שמע יש לכוון באחד משמות ע"ב של "יושר היפוך ויושר" בכל מילה מפרשת "והיה אם שמוע". בפרשת "ויאמר" יש לכוון בכל מילה את אחד משמות ע"ב לפי שיטת "כולו יושר".
על פי האר"י, גם בפיוט וכל מאמינים רמוז שם ע"ב.
בספר הזוהר נאמר כי בפיוט אל אדון על כל המעשים רמוז שם בן ע"ב אותיות,, בסידור הרש"ש מוסבר כי הכוונה לשם בן ע"ב, וכי כל מילה בפיוט (החל מהמילה "גדלו" שלאחר השורה הראשונה) מקבילה לאחד מחלקי השם.
בברכת קדושת השם לראש השנה ויום הכיפורים, במילה "ובכן" שמופיעה ארבע פעמים מכוונים בשלוש הפעמים הראשונות פסוק אחד מפסוקי "ויסע ויבא ויט", ובפעם הרביעית את השמות היוצאים מכל הפסוקים יחד.
במקומות נוספים בתפילה נהוג לכוון שמות מסוימים מתוך שם ע"ב.
במשך הדורות חוברו תפילות על פי שם ע"ב, מילות התפילה הן ראשי התיבות של השמות, או פסוקים שונים המכילים את אותיות השם.
ראו גם

יהוה
לקריאה נוספת

אברהם אבולעפיה, חיי העולם הבא, נכתב בשנת ה'מ', באתר היברובוקס
יעקב עדס, דברי יעקב - בשמות הקודש שער א', ירושלים: ה'תשע"ה. עמודים 107 - 236, באתר היברובוקס
משה קורדובירו, פרדס רימונים שער פרטי השמות פרק חמישי, באתר היברובוקס
ישעיה יעקב הלוי, וחרב פיפיות - גלילי זהב, לבוב ה'תקמ"ו, באתר היברובוקס
משה דוד ואלי, חסד עולם - בתוך ספר הליקוטים חלק ב', עמודים תרלא - תרעח, באתר היברובוקס
מנחם מנדל כשר, תורה שלמה כרך יד', עמודים 291 - 293, באתר היברובוקס
חיים אלעזר שפירא, אדון כל, מונקאטש:ה'תרצ"ו, באתר היברובוקס
יעקב צבי יאליש, קהלת יעקב ערך עב, באתר היברובוקס
יואב רוזנטל, בעניין אני והו הושיעה נא, בית אהרן וישראל צא' ה'תשס"א, באתר היברובוקס
הערות שוליים

↑  ספר הבהיר סימן מז'.
↑  הובא במדרש לקח טוב על פרשת בשלח.
↑  ראו דברי שלמה בובר במבוא למדרש לקח טוב
↑  בראשית רבה, פרשה מ"ד, פסקה י"ט: "ששמו של הקדוש ב"ה שבעים ושתים אותיות:"; אמנם בשיר השירים רבה, פרשה ב', פסקה ב' הגרסה "ששמו של הקדוש ברוך הוא שבעים ושנים שמות הן".
1 2 3  פירוש רש"י על תלמוד בבלי, מסכת סוכה, דף מ"ה, עמוד א'
1 2  באר הגולה באר השני פרק ד'
↑  כתבי הרמב"ן, כרך א' עמודים קסז - קסח.
↑  טבלאות עשרת הצירופים בתוך חיי העולם הבא, באתר היברובוקס
↑  על פי ספר הזוהר, חלק ג', דף קנ"א, עמוד א'
1 2  על פי שער הכוונות דרושי קבלת שבת דף ס"ה.
1 2  את ההסבר להזכרת השם בהושענות כותב החזקוני: "ולפי שמתחילה הזכירו משה על המים לפיכך בהושענות בחג שבו אנו נדונים על המים אנו מזכירים ממנו שתי תיבות הראשונות לשני חצאין ונראה כאילו הזכרנוהו כולו, והם אנ"י וה"ו שהאחד תיבה ראשונה והאחרת תיבת שלשים ושבעה".
↑  ראו שער מאמרי רז"ל בתחילת הספר.
↑  ספר תהילים, פרק צ"ג, פסוק ה'
↑  חיים ויטאל, ליקוטי תורה על פרשת כי תשא, באתר היברובוקס
↑  שער הכוונות דרושי קריאת שמע דרוש ח' דף כח ע"א
1 2  שער הגלגולים הקדמה לד' ולו'.
↑  חיים ויטאל, שער הייחודים פרק יג', באתר היברובוקס
↑  חיים ויטאל, ליקוטי תורה על פרשת שמות, באתר היברובוקס
↑  ספר תהילים, פרק קמ"ה, פסוק י"ב
↑  ספר תהילים, פרק קמ"ז, פסוק ג'
↑  תלמוד בבלי, מסכת שבת, דף כ"ט, עמוד ב'
↑  ספר תהילים, פרק ק"נ, פסוק ו'
1 2  ר' חיים ויטאל, שער מאמרי רז"ל על מסכת שבת קכח'
↑  ספר שמות, פרק ב', פסוק י"ב
↑  ספר תהילים, פרק קמ"ה, פסוק ט"ז
↑  בחילוף אתבש עולה חתך - שמו של מלאך הממונה על הפרנסה.
↑  ספר איוב, פרק כ', פסוק ט"ו
↑  גנזי רמח"ל חלק ב' עמודים ק' קא'
↑  ספר הזוהר, חלק א', דף ז', עמוד ב' לפי פירוש 'מקדש מלך'
↑  ראו בספר וחרב פיפיות הסבר על הקשר כל מילה מקריאת שמע לשם שכנגדה.
↑  שער הכוונות דרושי יום הכיפורים.
↑  ספר הזוהר, חלק ב', דף קל"ב, עמוד א'
↑  הרב חיים אלעזר שפירא כתב מאמר בשם אדון כל, בו ביאר את השייכות בין כל מילה מהפיוט למילות שם ע"ב.
↑  שער הכוונות, דרושי ראש השנה דרוש ו'. פרי עץ חיים, שער תפילות ר"ה פרק ז'.
↑  תפילה המבוססת על שם בן ע"ב באתר קהילת הרמח"ל.
פרשת והיה אם שמוע עם כוונת שם בן ע"ב על פי האר"י.
שמואל בן צבי

| --- | --- |

 לידה:  1960 (בן 64 בערך) חדרה, ישראל 
 מדינה:  ישראל 
 כינוי:  מולי
 השכלה:  המכון הטכנולוגי של מסצ'וסטס  אוניברסיטת תל אביב 
 מספר צאצאים:  2 
 השתייכות:   צבא הגנה לישראל
 תקופת הפעילות:  1982–2004 (כ־22 שנים)
 דרגה:    תת-אלוף
 תפקידים בשירות
 היועץ הכספי לרמטכ"ל
 תפקידים אזרחיים
 סמנכ"ל בחטיבת הכספים של טבע
 
שמואל (מולי) בן צבי (נולד ב-1960) הוא תת-אלוף (מיל') בצה"ל, יושב ראש בנק לאומי המיועד. כיהן כיועץ הכספי לרמטכ"ל בשנים 2004-2000. ולאחר מכן כסגן נשיא לאסטרטגיה, סגן נשיא לכספים וסגן נשיא לכלכלה, תכנון ומערכות מידע בחברת טבע בשנים 2004–2014. מ-2015 מכהן בדירקטוריון בנק לאומי ובחברות ציבוריות נוספות.
ביוגרפיה

בן צבי נולד בחדרה. בגיל 18 התקבל לעתודה האקדמית ולמד כלכלה באוניברסיטת תל אביב. עם סיום הלימודים התגייס ליחידת היועץ הכספי לרמטכ"ל, בה שירת עד מינויו למפקדהּ ב-2000. בד בבד עם שירותו הצבאי הוא סיים את המכללה לביטחון לאומי כחניך מצטיין, השלים דוקטורט בכלכלה, הרצה בתחום באוניברסיטת תל אביב ואף נשלח על ידי צה"ל כפוסט-דוקטורנט למכון הטכנולוגי של מסצ'וסטס - MIT.
ב-2004, עם שחרורו מצה"ל, מונה לסמנכ"ל בחטיבת הכספים של "טבע" תחת היו"ר אלי הורוביץ, המנכ"לים ישראל מקוב, שלמה ינאי וג'רמי לוין והמנהלים הפיננסים הוותיקים של החברה, דן זיסקינד ואייל דשא. בנוסף שימש גם כסגן הנשיא לאסטרטגיה בחברה עד לשנת 2014, אז פרש מ"טבע". הוא סיים בתקופה זו קורס מנהלים מתקדם בבית הספר לעסקים של הרווארד.
משמש דירקטור בבנק לאומי החל משנת 2015. הוא חבר בוועדות ביקורת, מאזן, תגמול, אסטרטגיה, ניהול סיכונים וטכנולוגיה. באוקטובר 2023 נבחר ליושב ראש הדירקטוריון של בנק לאומי.
שימש גם כדירקטור בחברות Sol Gel Technologies ו-VBL Therapeutics. בנוסף יעץ לחברות הזנק.
מתגורר בתל אביב, נשוי ואב לשתי בנות.
הערות שוליים

↑  בחירת יושב ראש דירקטוריון הבנק - הודעת בנק לאומי באתר "מאיה", 29 באוקטובר 2023
תנועת הפועלים

הדגל האדום, סמל בינלאומי של תנועת הפועלים
ציור שהופיע בעיתון "Industrial Worker" בשנת 1911 ששאל אותו מפלייר של "ברית הסוציאליסטים הרוסים" מהשנים 1900–1901
תנועת הפועלים (באנגלית: Labor movement; בצרפתית: Le mouvement ouvrier, בגרמנית: Arbeiterbewegung, בספרדית: Movimiento obrero, ברוסית: Рабочее движение, באיטלקית: Movimento operaio, בסינית: 勞工運動)
הוא שם גנרי המציין את התנועות והמפלגות שקמו, החל מעידן המהפכה התעשייתית במטרה מוצהרת לשפר את תנאי הקיום של מעמד הפועלים. הגדרה זו כוללת את הסינדיקליזם או האיגודים המקצועיים של הפועלים, וכן מפלגות פוליטיות שהתפתחו מהם או שראו עצמן המשך למאבקם של האיגודים האלה, וכמו כן במובן הרחב יותר – הצורות השונות לפעולה פוליטית וחברתית המייצגות או רואות עצמן כמייצגות את האינטרסים של מעמד הפועלים (למשל, הקואופרטיזם, המוטואליזם וכו').
האיגודים המקצועיים של הפועלים, הידועים כ"סינדיקטים" או באנגלית "טרייד יוניונס" (trade unions) היו ארגונים קיבוציים של הפועלים השכירים שנועדו לייצג אותם ולהיאבק למען השגת תנאי עבודה ומחיה טובים יותר מידי המעבידים ולהיאבק על כינונם ויישומם של חוקי עבודה ותעסוקה שיסדירו את התנאים האלה.
תנועת הפועלים התארגנה בארצות רבות גם באמצעות מפלגות פוליטיות – לרוב קרויות סוציאליסטיות ומונחות על ידי אידאולוגיה סוציאליסטית – שראו עצמן נציגות של העובדים השכירים, ונקראו תכופות "מפלגת עבודה" או "מפלגת פועלים". אנשים רבים וקבוצות פוליטיות מקרב מעמדות אחרים, כולל מעמדות גבוהים, שהזדהו עם מטרות תנועת הפועלים, היו חברים במפלגות אלה ואף בלטו במסגרתה.
במאה ה-19 התנועה הפוליטית הסוציאליסטית – שאימצה בחלק מהארצות האירופיות את שם התואר "סוציאל-דמוקרטית" – ראתה את עצמה כנציגה של תנועת הפועלים. עם זאת, טבע הקשרים בין האיגודים המקצועיים של הפועלים למפלגות הפוליטיות היה שונה מארץ לארץ:בבריטניה ההתפתחותה המוקדמת של התעשייה גרמה להתארגנותם המוקדמת יותר של האיגודים המקצועיים בעוד שהקמת מפלגות הפועלים, ובראשן זו הידועה כ"מפלגת העבודה" או, לפי המינוח האנגלי, מפלגת הלייבור התרחשה מאוחר יותר.
בתחילת המאה ה-20 חל פיצול בתנועה הסוציאליסטית בין המפלגות הרדיקליות יותר, הידועות כ"קומוניסטיות" שטענו כי הן נציגות אותנטיות יותר או בלעדיות של האינטרסים של הפועלים, ולבין המפלגות הסוציאל-דמוקרטיות. בנוסף עוד החל מן המאה ה-19 קם גם הזרם הפוליטי האנרכיסטי כולל גרסתו האנרכו-סינדיקליסטית שטען גם הוא למעמד של נציג אמיתי של מעמד הפועלים.
תנועת העבודה קמה כתגובה לעוולות של הקפיטליזם התעשייתי. תנועת הפועלים בצורתה הסינדיקלית ובאמצעות חלק מהמפלגות הסוציאל-דמוקרטיות – הקרויות לפעמים "רוויזיוניסטיות" התכוונה בעיקר להגן על זכויות הפועלים ולחיזוקן בתוך תוכה של החברה הקפיטליסטית. לעומת זאת האנרכיזם וכן הסוציאליזם הרדיקלי, בעיקר דרך המפלגות הסוציאל-דמוקרטיות או הסוציאליסטיות הרדיקליות – הקומוניסטיות – שאפו להחלפת השיטה הכלכלית הקפיטליסטית לחלוטין בשיטה כלכלית-חברתית חדשה, שתהיה לדעתן צודקת יותר.
ראו גם

סינדיקליזם
ארגון עובדים
סוציאליזם
סוציאל-דמוקרטיה
מרקסיזם
קומוניזם
אנרכיזם
מלחמת המעמדות
פמיניזם
פוליטיקה שמאלנית
שמאל רדיקלי
יום עבודה בן 8 שעות
אחד במאי
האינטרנציונל
ספרות פרולטרית
שביתה
אספת פועלים בהייד פארק בלונדון בזמן השביתה הכללית משנת 1926
שלמה שלוש (רב)

| --- | --- |

הרב שלמה שלוש
 לידה:  1 בינואר 1942 י"ב בטבת תש"ב מקנס
 פטירה:  5 בנובמבר 2014 (בגיל 72) י"ב בחשון תשע"ה
 מדינה:  ישראל 
 מקום פעילות:  חיפה
 תקופת הפעילות:  ? – 5 בנובמבר 2014 
 השתייכות:  חרדים ספרדים
 תפקידים נוספים:  הרב הראשי לחיפה וראש אבות בתי הדין
 רבותיו:  הרב יחזקאל סרנא, הרב משה חברוני
 חיבוריו:  "משנת שלמה"
 
הרב שלמה שלוש (י"ב בטבת תש"ב, 1 בינואר 1942[דרושה הבהרה] - י"ב בחשון תשע"ה, 5 בנובמבר 2014) היה רבה של העיר חיפה וחבר מועצת הרבנות הראשית.
ביוגרפיה

נולד במקנס שבמרוקו למשפחת רבנים, מצאצאי הרב חיים ברדוגו, רבו של הרב הראשי הקודם לחיפה, הרב יוסף משאש. למד בישיבה התיכונית "עץ חיים" בטנג'יר אצל הרב דוד בר חן.
בתמוז תשכ"ג (יוני 1963) עלה עם הוריו לישראל. למד בישיבת חברון. לאחר שנתיים בישיבה קיבל מראשיה, הרב יחזקאל סרנא והרב משה חברוני, סמיכה להוראה באיסור והיתר[דרוש מקור]. בז' בחשוון תשכ"ה (1964) הוסמך לרבנות על ידי הרב אברהם נשר והרב ניסים עזראן, ראש ישיבת "בית שמואל". הרב עובדיה יוסף הסמיכו בהלכות איסור והיתר בתשכ"ו ובדיינות בתשכ"ח[דרוש מקור]. (את הסמכתו לדיינות מהרבנות הראשית, קיבל מאוחר יותר). בי"א בטבת תשל"א הוכתר בכושר רבנות לתפקיד רב עיר על ידי הרבנים הראשיים יצחק נסים ואיסר יהודה אונטרמן.
במקביל ללימודיו בכולל שימש רב קהילה בבתי כנסת בשכונת קריית יובל בירושלים. כמו כן מסר שיעורים לנוער במועדון "תקוותנו" ושיעור לאקדמאים.
עם פתיחת ישיבת הכותל מונה לשמש בה כ"נושא ונותן בהלכה". בשנת תשל"ב הוזמן להדריך קבוצת רבנים שעלתה מצרפת ונקלטה בכולל "אור ברוך" בירושלים לשם השתלמות[דרוש מקור]. רבים מהם מכהנים בקהילות בצרפת. 
בעקבות פנייתו, צורף הרב שלוש ליחידת המילואים של הרבנות הצבאית.
בניסן תשל"ה קיבל תעודת כושר לדיינות מהרבנות הראשית. בתשל"ו מונה לדיין בחיפה ועבר לגור בחיפה. העביר שיעורים בכולל לדיינות בעיר, ועמד בראשות כולל "כתר שם טוב" שייסד בקריית ביאליק הרב עמינדב קריספין. בשנת תשנ"ז (1997), מונה לרבה הראשי הספרדי של חיפה והחליף את קודמו, הרב אליהו בקשי דורון שמונה לרב הראשי לישראל.
בניסן תשע"ג (אפריל 2013) המליצה המשטרה להעמיד אותו לדין בעבירות של שוחד, מרמה והפרת אמונים ועוד. הוא חשוד כי השתמש בסמכותו על מנת לכפות מינוי מקורבים למשרות בבתי עסק שעליהם פיקח ובניסיון סחיטה כלפי עובד במועצה הדתית בחיפה
בינואר 2014 הודיעה פרקליטות מחוז חיפה כי בכוונתה להגיש נגדו כתב אישום בכפוף לשימוע.
נפטר ב-5 בנובמבר 2014 מאי-ספיקת לב, ונקבר באותו היום בבית הקברות של נציבי ישיבת פוניבז' בבני ברק.
באוקטובר 2015, כשנה לאחר פטירתו, מונה בנו הרב אברהם מאיר שלוש, שכיהן עד אז כדיין בבית הדין האזורי בפתח תקווה, לשמש כראש אבות בתי הדין הרבניים בחיפה.
כתביו

משנת שלמה - שלשה חלקים על מסכתות כתובות גיטין וקידושין, תשס"ג-תשס"ו
פרסם מאמרים בענייני רפואה והלכה, בירחון המועצה הדתית "אורחות" ועוד. מאמרו בנושא אם פונדקאית מצוטט בפסק דין של בית המשפט העליון.